
Doar vântul o ştie 


(Istorioare pentru suflet) 


Traducerea din limba italiană: 
Simona Ştefana Zetea 


Galaxia Gutenberg 
2005 


Pe aripile vântului 


În spaţiul verde dintr-un parc al orașului, 
sub călduțul soare al primăverii, din iarba crudă 
răsăriseră frunzele zințate şi puternice ale 
păpădiilor. Printre acestea îşi scosese căpşorul 
o minunată floare galbenă, nevinovată, aurie şi 
senină asemeni unui apus de soare în luna mai. 
După ceva vreme, floarea se preschimbă într-un 
ghemotoc uşor alcătuit dintr-o mulțime de putuleți 
care aveau fiecare la capăt câte o sămânță bine 
înfiptă în miezul pufoasei sfere. 

Câte supoziţii nu făceau micuţele seminţe, 
câte vise de-ale lor nu legănă adierea serii pe 
când începeau să se audă primele cântece ale 
greierilor... 

- Oare unde vom încolți? 

- Cine poate şti? 

- Doar vântul o ştie. 

Într-o dimineaţă, puful fu smuls de o 
nevăzută pală de vânt. Semințele o porniră care 
încotro pe aripile vântului, agățate de paraşutele 
de puf. 

- Salutare... salutare, îşi spuneau micutele 
seminţe unele altora. 

În vreme ce majoritatea semințelor cădea 
pe pământul bun al grădinilor şi câmpurilor, una 

singură - cea mai mică dintre toate - sfârşi, după 
ce zbură puţin, într-o crăpătură din cimentul unui 
trotuar. Nu a dat decât de un fir de praf purtat 
acolo de vânt şi ploaie, atât de amărât în 
comparaţie cu pământul bun şi gras al câmpiilor. 

- Dar toată crăptura este numai a mea! 
Îşi zise sămânța noastră şi, fără a sta o clipă pe 
gânduri, se strecură acolo şi încercă să-şi înfigă 
Cât mai adânc rădăcinile. 

În apropierea acelei crăpături se afla o 
bancă răblăgită şi scrijelită toată. Pe acea bancă 
Sc aşeza mereu un tânăr; era zbuciumat ŞI avea 0 
privire neliniştită. Pe sufletul său apasau nori negri 
şi mereu îşi ținea pumnii strânşi. 

La un moment dat, văzu două zinţate 
frunzuliţe de un verde crud răsărind pe stradă 
din ciment. 

- Nu veţi reuşi, sunteţi ca mine! zise, 
râzând cu amar, şi le strivi cu piciorul. 

În ziua următoare însă, văzu că frunzele 
se ridicaseră iar şi de astă dată erau patru. 

Din acea clipă, nu mai izbuti să-şi 
dezlipească privirile de la încăpăţânata şi 
curajoasa plantă. După câteva zile ieşi la iveală 
şi floarea, de un galben strălucitor, asemeni unui 
zâmbet fericit. 

Pentru prima oară după timp îndelungat, 
tânărul simţi cum resentimentele şi amărăciunea 
care îl copleşeau, împovărându-i inima, începeau 

să se topească. Îşi înălță capul şi respiră adânc. 
Izbi cu pumnul spătarul băncii și strigă: | 

- Am priceput... Putem să răzbim! l 

Îi venea să plângă şi să râdă deopotrivă. 
Atinse cu degetele căpşorul galben al păpădiei. 
Plantele simt iubirea şi bunătatea ființelor umane, 
Pentru micuța şi îndrăzneata păpădie mângâierea 
tânărului a fost lucrul cel mai frumos ce i s-a putut 


întâmpla. 


Să nu întrebăm vântul de ce ne-a 
purtat acolo unde ne aflăm. Chiar dacă 
suntem sufocaţi de ciment, să ne înfigem cu 
putere rădăcinile în pământ şi să trăim. 
Fiecare dintre noi poartă o veste bună. 


Şi aceste povestioare sunt nişte 
seminţe purtate pe aripile vântului. Unde au 
să cadă şi ce va fi de ele doar vântul o ştie. 


Minunea 


- Crezi în minuni? 

- Da. 

- Da? Dar ai văzut vreuna? 
- O minune? Da. 

- Unde anume? 

- În tine. 


- Sunt eu oare o minune? 

- Desigur. 

- Cum aşa? 

- Respiri, ai pielea moale şi caldă, inima 
îţi bate, poti să vezi, să auzi, să alergi, să mănânci, 
să sari, să cânți, să râzi, să iubeşti, să plângi... 

- Aha... doar pentru asta? 


Era odată un pui de vrabie cu penele 
bej cu maro care îşi trăia viaţa ca un lun g şir 
de neliniști şi întrebări. 

Deja pe când încă era în găoace se 
întreba tulburat: „Oare voi izbuti vreodată 
să sparg coaja aceasta tare? Oare nu voi 
cădea din cuib? Oare vor prididi părinții mei 
să mă hrănească? ” 

Scăpând de aceste griji, îl năpădiră 
altele atunci când - tremurând pe o ramură - 
stătea să-şi ia zborul pentru prima dată: 
„Oare mă vor ţine aripile? Voi cădea la 
pământ... Cine mă va ridica iar?” 

Fireşte, a învățat să zboare, dar atunci 
începu să se frământe pentru altele: „Îmi voi 
găsi oare o surată? Îmi voi putea face un 
cuib? ” 

Acestea toate se petrecură astfel, dar 
vrăbioiul nostru încă mai găsea de ce să se 
preocupe: ,, Vor fi oare la adăpost ouăle? S-ar 
putea întâmpla ca un fulger să cadă drept pe 

copac şi să preschimbe în cenușă întreaga mea 
familie... Dar dacă va veni şoimul pomi va 
mânca puii? Voi izbuti eu să-i hrănesc? l 
Când puii săi crescură frumoşi, 
sănătoşi şi sprinteni şi începură să zboare pe 
ici pe colo, vrăbioiul nostru se îngrijora: 
Oare vor găsi destulă hrană? Vor r să se 
ferească de pisică şi păsări de pradă! l 
Într-o bună zi, sub copacul în care-şi 
avea cuibul, se opri Învățătorul. El le arătă 
apostolilor vrăbioiul şi zise: „Priviţi la 
păsările cerului: ele nu seamănă, nu seceră şi 
nu-şi aşează recoltele în hambare... şi totuşi 
Tatăl vostru cel ceresc le hrăneşte! A 
Vrăbioiul cu penele bej cu maro îşi 
dădu dintr-odată seama că avusese tol ceea 
ce-i trebuise... şi nu-şi dăduse seama de 


aceasta. 


Lumina 


- Ce lumini aţi văzut în biserică? îi întrebă 
odată o catehetă pe copii. 

- Candelabrele. 

- Lumânările. 

- Luminiţa cea roşie de la tabernacol. 

- Cea din ferestre. 

Copiii tăcură. 


- Şi altele? mai întrebă cateheta. 
Un copil ridică mâna şi zise: 
- Cele din ochii oamenilor. 


Oare de ce uităm atăt de des acea 
lumină care este ,, înlăuntrul” nostru? De ce 
o lăsăm să se stingă? 


„Când eram micuţ, noaptea, tatăl 
meu îmi lăsa mereu lumina aprinsă pe 
noptieră. ” 

Însuşi tatăl meu era lumina. ” 


Măgarul şi flautul x 


Undeva pe un câmp, zăcea în părăsire 
un flaut la care nu mai cânta nimeni de multă 
vreme, până ce, trecând pe acolo un măgar, el 
suflă în flaut cu putere scoțând cel mai dulce sunet 
pe care şi unul şi altul îl auziseră vreodată. 

Neputând înţelege ce se petrecuse, 
întrucât nici unul nici celălalt nu prea stăteau 
bine la capitolul rațiune, cu toate că era un 
lucru în care amândoi credeau, iute se 
îndepărtară unul de altul, ruşinându-se parcă 
de lucrul cel mai frumos pe care îl făcuseră 
amândoi în tristele lor vieţi. 

Câte flaute părăsite şi câți măgari nu 
sunt pe lume. Mulți dintre noi - fără a ne 
cunoaște măcar pe noi înşine - ascundem ceea 
ce suntem, cerând iubirea unor necunoscuţi 
care la rândul lor se ascund. Uneori însă apar 
o deschizătură, o revelaţie, o scânteiere. .. Dar 
totul se opreşte aici, pentru că ne lipseşte 
curajul. Or, este nevoie de mult curaj pentru 
a iubi. 

Şi este nevoie de tot atâta ca să ne 
Lăsăm iubiţi. 


Ar trebui... 


Trecând pe un Câmp, un om zări pe un 
altul care mânuia o funie încercând să o lege de 
un copac. Îşi prinsese de mijloc un capăt al 
acesteia, făcând un nod mobil, iar acum încerca 
să treacă peste o creangă groasă celălalt capăt 
al funiei. 

- Dar ce aveţi de gând să faceți? îl întrebă 
curios omul nostru. 

- Mă spânzur, răspunse acesta. 

- În cazul acesta, ar trebui să vă puneţi 
funia în jurul gâtului, sugeră trecătorul, 

- Am încercat, dar aşa mă sufoc, 
răspunse celălalt. 

Mulţi oameni ar dori să facă lucruri 
măreţe, serioase, importante, hotărâtoare. 
Dar nu doresc nicidecum să-şi asume şi 
consecinţele acestora. 

Fiece decizie - mai cu seamă dacă este 
vorba despre una măreaţă, importantă şi 
hotărâtoare - are urmările sale. Întelepciunea 
vieții constă tocmai în a şti Să prevedem 
consecințele actelor pe care decidem să le 
înfăptui. 


Întâlnirea 


Massimiliano, un băiețel în vârstă de 
şapte ani, ieşea de la ora de cateheză, cu mâinile 
vârâte în buzunare şi cu un aer îmbufnat. Ridicând 
din umeri, mormăi: 

- Aici se vorbeşte mereu despre 
Dumnezeu: Dumnezeu în sus şi-n jos. Oare de 
ce nu ni se spun şi lucruri interesante? Oare de 
ce nu vorbim niciodată despre echipa de fotbal 
A.C. Milan sau despre Power Rangers? 


Ascultă-mă, Doamne! 

Unii mi-au Spus Că nu existi, 

iar eu, ca un prost, am crezut. 

leri seară însă, dintr-un crater făcut 
de o bombă 

am văzul cerul tău. 

Şi dintr-odată mi-am dat seama 
că fusesem minţit 
Dacă mi-aş fi dat osteneala să privesc 
mai bine 
la lucrurile pe care le-ai făcut Tu, 
pe dată aş fi înțeles că aceia 
nu Spun pe nume nici celui mai 
mărunt lucru, 
Este ciudat că a trebuit să ajung în 
acest iad 
pentru a găsi prilejul de a privi la 
chipul tău! 
Te iubesc nespus... 
iată tot ce vreau să ştii. 
În curând se va da o luptă 
înfricoşătoare 
şi cine ştie? 
Poate că voi veni la tine chiar în 
această seară. 
Nu prea am făcut fovărăşie bună noi 
doi până acum 
și mă întreb, Doamne, 
dacă mă vei aştepta în prag. 
Priveşte, uită-te la mine cum plâng! 
Chiar eu să mă apuc să mă smiorcăi! 
Ah, dacă te-aş fi cunoscut mai 
curând... 


Dar. hai acum... Eu trebuie să plec. 
Ce ciudat însă: 

acum că te-am întâlnit nu mai îmi este 


teamă de moarte. 
Pe curând! 


(Rugăciune descoperită în rucsacul unui 
soldat care a murit în 1944 în bătălia de la 
Montecassino) 


Dorința 


Era odată un om sărac lipit pământului. 
E] avea o devoțiune deosebită fața de sfântul 
Nicolae şi i se ruga cu multă fervoare. Astfel, 
sfântul descinse pe pământ ca să-l ajute. o 
Ajungând la casa omului nostru și Văzând 
că într-adevăr stătea rău şi nu avea de nici unele, 
se hotărî să îi dea o mână de ajutor. pe 
Sfântul își îndreptă un deget spre o piatră 
din curte şi aceea se preschimbă pe dată în aur 


sclipitor. npe. 
: - Doreşti aurul acela? îl întrebă sfântul 


pe omul cel sărman. îm l 
Omul se închină până la pământ şi spuse: 
- Nu, nu îl doresc. am 
Sfântul îl privi cu ochii strălucind de 
fericire şi îi zise: l 
- O, fiule, ce mulţumit sunt de tine. Ştiu 


acum că te aflii cu adevărat pe calea desăvârşirii. 

Omul nostru însă zise: 
-Nuaurul îl vreau, ci de-a dreptul degetul tău. 


Dumnezeu ni s-a dăruit pe de-a-ntre gul 
şi totuşi noi nu facem minuni. De ce oare? 


Burduful 


A fost odată un cavaler care luptase 
voiniceşte pretutindeni în împărăție. Până ce, într-o 
zi, în cursul unei încăierări, o săgeată îi străpunse 
piciorul şi îl răni de moarte. 

Pe când zăcea, rănit fiind, cavalerul 
nostru zări raiul, dar undeva departe şi cu 
neputinţă parcă de atins, în vreme ce iadul era 
foarte aproape de el, căscând larg hăul său 
înfocat. De fapt, de multă vreme încălca toate 
făgăduinţele făcute în viaţă şi legile statutului de 
cavaler, transformându-se într-un soldat de rând 
care nu ştia de căință, care ucidea în dreapta şi 
stânga fără vreo remuşcare, jefuind şi săvârşind 

tot soiul de violenţe. 

Cuprins însă de o teamă mântuitoare, 
zvârli cât colo coiful, sabia şi armura şi se îndreptă 
pe jos spre peştera unde sălăşluia un pustnic cu 
viață sfântă, 

- Părinte, aş vrea să primesc iertare 
pentru păcatele mele, deoarece tare mă tem 

entru mântuirea sufletului meu. Voi face orice 
penitență va fi de trebuinţă. Eu nu mă tem de 
cult - Prea bine, fiul meu, răspunse pustnicul. 
Un singur lucru trebuie să faci: du-te de umple 
cu apă burduful acesta şi apoi adu-mi-l îndărăt. 

- O, păi aceasta este o penitenfa pe care 
şi un copil sau o femeie ar fi capabili săo facă, 
ţipă cavalerul ridicând amenințător pumnul. Ea 
viziunea diavolului ce rânjea îl mai îmblânzi nițe . 

Luă burduful subsioară şi, bombănind, 

i spre râu. 
i ta Moned în apă, însă burduful nu se 
ko - Este vreo vrajă lamijloc, urlă penitentul 
nostru. Dar mai vedem noi care pe care... 

Se duse drept la izvor, dar burduful 
rămase tot gol. Mânios, se repezi la fântâna 
satului. Zadarnic se obosi însă! RI 

Un an mai târziu, bătrânul pustnic văzu 
venind la el un amărât, în zdrențe, cu picioarele 
sângerând şi purtând subsioară un burduf gol. i 

- Părinte - spuse cavalerul nostru (căci 
tocmai el era) cu galsul scăzut şi plin de durere - 
am cercetat toate râurile şi fântânile din împărăție, 

dar nu am putut umple burduful... Ştiu acuma că 
păcatele-mi sunt de neiertat. Voi fi osândit pe 
veci! Vai mie, vina mea apasă greu... M-am căit 
prea târziu. 

Lacrimile curgeau şiroaie pe obrazul său 
brăzdat de riduri. O mică lacrimă, prelingându-se 
pe barba sa stufoasă, sfârşi în burduf. Într-o 
clipită, burduful se umplu până la gură cu o apă 
cristalină, proaspătă şi bună cum nu s-a mai 
pomenit. 

Şi asta datorită unei singure lacrimi de 
căință... 


De îndată ce ajunse în rai, un sfânt fu 
răsplătit cu o cunună de aur. Bucuros de acest 
splendid semn distinctiv, începu sa se plimbe 
pe minunatele cărări ale cerului, dar îşi dădu 
seama, cu oarecare surprindere, că 
majoritatea celorlalți sfinți purta coroane 
bătute cu nestemate. 

Cu oarecare dezamăgire în glas, el 
întrebă: 

- Oare de ce pe cununa mea nu este 
nici o piatră prețioasă? 

Un înger îi răspunse: 

- Deoarece tu nu ai câştiga! nici una. 
Pietrele preţioase sunt lacrimile pe care sfinții 
le-au vărsat pe când erau pe pământ. Tu însă 
nu ai plâns niciodată. 

- Dar cum era să plâng, întrebă 
sfântul, de vreme ce mă simţeam atât de fericit 
învăluit în iubirea lui Dumnezeu? 

- Aceasta este lucru mare, mai zise 

îngerul. De aceea cununa ta este de aur. 
Nestematele însă li se cuvin doar acelora care 
au lăcrimat. 


O prietenie grea 


l Un cal şi un câine au legat o prietenie pe 
cinste. De aceea căutau diverse căi de a-şi arăta 
unul altuia prețuirea. 

Câinele îi aducea calului cele mai bune 
oase pe care le afla, câtă vreme calul îi lăsa 
câinelui porţia sa de fân. 

| Aşa de mult ţineau unul la altul încât au 
murit amândoi de foame. 


Fericirea mea eu o ştiu, nu tu. 

Nu doar pentru că tu poți constitui o 
simplă prezenţă trecătoare, 

dar şi pentru că tu vrei să fiu ceea ce 
eu nu sunt. 

Nu pot să fiu fericit atunci când mă 
schimb 

doar pentru a-ți satisface ție orgoliul. 

Şi nu pot să mă simt fericit atunci 
când mă critici 

pentru că nu gândesc aşa cum 
gândeşti tu 

sau pentru că nu văd lucrurile aşa cum 
le vezi tu. 

Spui că sunt prea rebel. 

Totuşi, de câte ori ţi-am respins 
convingerile, 

și tu te-ai ridicat împotriva alor mele. 

Eu nu caut să-ţi modelez mintea. 

Știu că te strădui să fii tu însuţi, 

dar nu pot admite 

ca tu să-mi spui ce trebuie să fiu. 

Ziceai că suni o persoană ştearsă 

pe care cu uşurinţă poți să o uiţi. 

Atunci de ce ai încercat să te foloseşti 


de viața mea 
pentru a-ţi demonstra ţie însuţi cine eşti? 


Acrobatul 


Era odată un acrobat celebru. Toată 
lumea recunoştea uimitoarea sa îndemânare: 
nimeni nu îşi amintea să îl fi văzut vreodată 
clătinându-se sau căzând. 

Într-o bună zi, circul pentru care lucra 
acest acrobat se pomeni într-o gravă dificultate 
financiară. 

Directorul circului îi propuse atunci 
acrobatului nostru să înalțe mai sus sârma şi să 
mărească distanța pe care o avea de parcurs 

pentru aatrage mai multă lume. 

Angajaţii circului îşi puneau toată 
încrederea în acrobat şi erau convinşi că aveau 
să aibă un succes nemaiauzit. 

Adresându-se tovarăşilor săi, acrobatul 
îi întrebă: 

- Sunteţi siguri că am să izbutesc? 

Cu totii răspunseră: 

- Avem încredere deplină în tine şi 
suntem absolut siguri că ai să reuşeşti. 

Exhibiţia acrobatului nostru avu un 
succes răsunător. În fiecare zi lumea stătea la 
coadă la casa de bilete a circului pentru a lua 
parte la acea extraordinară demonstraţie de 
abilitate şi curaj. 

După un an de succes, directorul vru 
să facă aşa încâi circul să aibă şi mai mult 
răsunet şi îi propuse acrobatului nostru un 
număr extraordinar, menit să atragă mai multă 
lume. Propuse să se lege un fir de oţel de pe 
un mal pe celălalt al unei ape, deasupra unei 
cascade ameţioare, şi să fie poftiţi acolo toţi 
oamenii din zonă, împreună cu corespondenți 
ziarelor şi televiziunilor pentru acea exhibitie 
fără precedent. 

Toţi angajaţii circului îşi manifestară şi de 
astă dată încrederea în acrobatul nostru. Fără a 
pregeta, acesta acceptă provocarea. 

Gata pentru periculoasa traversare pe 

firul atât de subţire, îi întrebă încă o dată pe 
tovarăşii săi dacă aveau cu adevărat desăvârşită 
încredere în el. 

- Desigur! strigară cu toţii în gura mare. 

Acrobatul porni şi numărul îi reuşi fără 
greş, ducându-i la extaz pe spectatori. 

Pe neaşteptate, acrobatul ridică însă 
mâna şi ceru voie să vorbească. 

- Încrederea voastră în mine este 
nespusă, zise el. 

- Desigur, răspunse unul dintre circari în 
numele tuturor. 

- Atunci, vă propun o acrobație încă mai 
îndrăzneață. 

- Minunat! Spune-ne despre ce este 
vorba. Încrederea noastră în tine este nemărginită: 
indiferent ce ne vei propune, noi vom accepta! 

- Vă propun să trecem până pe malul 
celălalt şi înapoi cu o trăsurică pe acest cablu de 
oțel. Şi, deoarece încrederea voastră în 
îndemânarea mea este deplină, îl poftesc pe unul 
dintre voi să urce în această trăsurică pentru a 
trece împreună cu mine. 

Însă nimeni nu dori să urce. 


Intrând El în corabie, ucenicii lui l-au 
urmat. Și, iată, furtună mare s-a ridicat pe 
mare, încât corabia se acoperea de valuri; iar 
El dormea. Şi venind ucenicii la El, l-au 

deşteptat zicând: Doamne, mântuieşte-ne, că 
pierim. Isus le-a zis: De ce vă este frică, puţin 
credincioşilor? 

(Matei 5, 23-26). 


Felul în care iubeşte Dumnezeu 


O catehetă le povestise elevilor săi 
parabola fiului risipitor, dar îşi dădu seama că, 
după puţin timp, mulţi dintre ei erau cu gândul 
aiurea. De aceea, le ceru să scrie rezumatul 
istorisirii. 

Unul dintre aceştia scrise următoarele: 
„Un om avea doi fii, însă cel mai tânăr nu prea 
voia să stea acasă şi într-o bună zi plecă undeva 
departe, ducând cu el toţi banii. Însă, la un 
moment dat, banii se terminară şi tânărul se hotărî 
să se întoarcă acasă, pentru că nu mai avea ce 
să mănânce. Atunci când se apropia de casă, 
tatăl său Îl zări şi, foarte bucuros, luă un baston şi 
fugi în întâmpinarea sa. Pe cale, se întâlni cu 
celălalt fiu al său, cel bun, care îl întrebă unde se 
ducea aşa în grabă şi astfel înarmat. 

- S-a întors nenorocitul de frate-tău; 
după tot ce a făcut, merită o ciomăgeală pe cinste. 

- Vrei să-ţi dau o mână de ajutor, tată? 

- Da, răspunse tatăl. 

Şi, astfel, cei doi îl bătură măr. La urmă, 

tatăl chemă o slugă şi îi spuse să sacrifice vita 
cea mai grasă şi să pregătească totul de 
sărbătoare, pentru că în sfârşit se săturase să-l 
cotonogească pe fiul său care-i dăduse atâta 
bătaie de cap.” 


Ne este tuturora greu să înțelegem 
felul în care iubeşte Dumnezeu. 


Cei trei copii 


Trei femei merseră la fântână să ia apă. 
Aproape de fântână, pe o lespede de piatră, 
şedea un bătrân care le privea în tăcere şi asculta 
ce povesteau. 

Femeile îşi lăudau copiii. 

- Fiul meu, zicea cea dintâi, este atât de 
svelt şi îndemânatic la acrobaţii încât nimeni nu 
poate face ce face el. 

- Al meu, afirma cea de-a doua, cântă 
cao pasăre măiastră. Nu mai este nimeni pe lume 
care să aibă aşa o voce frumoasă ca el. 

- Tu ce spui despre fiul tău? o întrebară 
pe cea de-a treia care păstra tăcerea. 

- Nu ştiu ce să vă spun despre fiul meu, 
răspunse femeia. Este un băiat bun, aşa cum sunt 
atâţia alții. Nu ştie face nimic extraordinar... 

Când amforele fură pline, cele trei femei 

o luară iar spre casă. Bătrânul se tinu după ele o 
bucată de vreme. Amforele erau grele, femeile 
de-abia le duceau în brate. 

Laun moment dat, se opriră în loc pentru 
a se odihni, căci le durea spatele. Veniră spre ele 
trei tineri. Cel dintâi făcu pe loc nişte 
giumbuşiucuri: punându-și palmele pe jos, făcu 
roata cu picioarele în aer şi apoi un şir de salturi 
mortale. 

Femeile priveau la el cu uimire: 

- Ce tânăr îndemânatic! 

Cel de-al doilea tânăr intonă un cântec. 
Avea un glas minunat cu care scotea nişte triluri 
de pasăre măiastră. 

Femeilor le dădură lacrimile când îl 
ascultară: 

- E un înger! 

Cel de-al treilea tânăr se îndreptă spre 
mama sa, luă el amfora cea grea şi o porni la 
drum alături de ea. 

Femeile se adresară bătrânului: 

- Ce spui despre fiii noştri? 

- Care fii? întrebă cu uimire bătrânul. Eu 
nu am văzut decât unul singur! 


Îi veţi recunoaşte după roadă. 
(Matei 7, 16). 


29 


r 


k 


Lanţul şi pieptenele 


Trăiau odată undeva în lumea aceasta doi 
soţi a căror iubire nu încetase să crească după 
ce se căsătoriseră. Erau tare săraci, dar fiecare 
dintre ei ştia că în inima celuilalt ardea câte o 
dorință neîmplinită. El avea un ceas de aur 
moştenit de la tatăl său şi visa să cumpere pentru 
elun lanţ din acelaşi metal prețios; ea avea părul 
lung şi blond şi visa un pieptene de sidef pe care 
să şi-l poată aşeza în plete ca pe o diademă. 

Cu trecerea anilor, el se gândea tot mai 
mult la acel pieptene, în vreme ce ea aproape că 
uitase de el, gândindu-se doar cum ar putea 
cumpăra lanţul de aur pentru el. 

De multă vreme nu mai vorbeau despre 
aceasta, dar înlăuntrul lor nutreau în taină speranța 
împlinirii visului imposibil. 

În dimineaţa celei de-a zecea aniversări 
a căsătoriei lor, soțul îşi văzu soţia venindu-i 
înainte surâzătoare, având însă capul aproape 
ras, fără cosiţele ei lungi şi frumoase. 

- Ce ai făcut cu părul, draga mea? o 
întrebă el plin de uimire. 

Femeia îşi deschise larg mâna în care 
strălucea un lanţ de aur. 

- L-am vândut pentru a cumpăra lanţul 
de aur pentru ceasul tău. 

- Oh, draga mea, ce ai făcut? mai zise 
bărbatul deschizând şi el mâna în care strălucea 
un preţios pieptene de sidef. Eu am vândut ceasul 
pentru a-ţi cumpăra pieptenele! 

ŞI se îmbrățişară pur şi simplu, dându-și 
seama cât erau de bogaţi avându-se unul pe 
celălalt. 


Ca pecete pe sânul tău mă poartă, 
poartă-mă pe mâna ta ca pe o brățară! Că 
iubirea ca moartea e de tare şi ca iadul de 
grozavă este gelozia. Săgețile ei sunt săgeți 
de foc şi flacăra ei ca fulgerul din cer. Marea 
nu poate stinge dragostea, nici râurile s-o 
potolească; de-ar da cineva pentru iubire 
toate comorile casei sale, cu dispret ar fi 
respins acela. 

(Cântarea Cântărilor 8, 6-7). 


În viață nu este fericire decât în a iubi 
și a fi iubit. 


Trandafirul albastru 


Simţindu-şi sfârşitul aproape, împăratul 
Chinei dorea să găsească un soț pentru singura 
sa fiică, Aceasta nu doar că era cea mai elegantă 
şi cultă fată din țară, dar era de departe şi cea 

mai frumoasă. Avea un singur defect: nu voia 
nicidecum să se mărite. 

Dar, cum tatăl său o implora una-ntruna, 
ea declară că avea să-l accepte drept soț pe acela 
care avea să Îi aducă un trandafir albastru. De 
îndată ce aflară despre această condiție, toți prinții 
si nobilii tineri din împărăție se grăbiră să 
pornească în căutarea unui trandafir albastru. 
Zadarnică fu însă strădania lor. Pe rând, mulți 
renunţară. Mai rămăseseră până la urmă trei. 

Cel dintâi era cel mai bogat neguțător 
din imperiu, mai bogat decât însuşi împăratul. El 
se duse la cel mai mare alchimist din împărăție 
care, cu ajutorul unor soluţii magice şi tot soiul 
de licori, preschimbă un trandafir alb într-un 
minunat trandafir albastru. Fără a pierde vreo 
clipă, negustorul duse trandafirul la palatul 
imperial. Prinţesa păli, dar apoi, privind 
trandafirul, zise: 

- Dacă un fluture s-ar aşeza pe acest 
trandafir, ar muri otrăvit. 

Și aruncă trandafirul cât colo cu dezgust. 

Cel de-al doilea era conducătorul 
armatelor imperiale. El ceru celui mai îndemânatic 
bijutier din lume să facă dintr-un safir cel mai 
frumos trandafir albastru. Când prinţesa îşi aruncă 
ochii negri ca tăciunele asupra trandafirului care 
strălucea parcă învăluit în culorile mării reflectând 
cerul, zise: 

- Tată, nu vezi că nu este un trandafir, ci 
doar un safir tăiat în formă de floare? 

Cel de-al treilea pretendent era fiul celui 
dintâi dregător, un tânăr frumos, cult şi bun. El îi 
puse timp de trei luni la lucru pe cei mai buni 
artişti ai împărăției pentru a face din cel mai fin 
porțelan un trandafir albastru. 

- Îl voi păstra pentru că este frumos, zise 
prinţesa, însă este doar un bibelou. 

Astfel, și cel de-al treilea pretendent fu 
respins. 

Într-o frumoasă seară de vară, prințesa 
admira de la fereastră apusul de soare, când auzi 
pe cineva cântând. Era un tânăr poet care trecea 
pe acolo din întâmplare. Privirile acestuia se 
întâlniră cu ale prinţesei. Rămaseră amândoi o 
vreme în tăcere. Apoi, tânărul poet grăi blând: 

- Aş vrea să mă căsătoresc cu tine. 

- Vai mie! răspunse prințesa. Eu sunt fiica 
împăratului şi am făgăduit să mă căsătoresc doar 
cu acela care îmi va aduce un trandafir albastru. 
Până acum nimeni nu a reuşit aceasta. 

- Am să găsesc eu un astfel de trandafir, 
zise poetul. 

În dimineaţa următoare, poetul culese un 
trandafir alb şi îl aduse împăratului. Acesta i-l 
înfăţişă fiicei sale râzând. Prinţesa luă trandafirul 
şi spuse fără cea mai mică ezitare: 

- lată în sfârşit trandafirul albastru! 

Împăratului îi trebui ceva vreme să se 
dezmeticească. Dregătorii şi curtenii începură a 
murmura: 

- Trandafirul acesta nu este albastru... 

Prințesa însă le răspunse: 

- Nu vedeți voi bine! Acest trandafir este 
albastru, v-o spun eu. Priviți-l mai bine și veți 
vedea că este de un albastru cum nu s-a mai 
pomenit! 

Întreaga curte tăcu. Prințesa se căsători 
cu poetul şi fură fericiți până la adânci bătrânetți. 


Vedem bine numai cu inima. Ar trebui 
să ne încredem mai mult în ea. 


Ucenicul 


Pe vremea castelelor fortificate şi a 
vajnicilor luptători înveşmântați în armuri, un 
tinerel îndrăzneț şi destul de îndemânatic hotărî 
să se facă fierar. Tânărul nostru începu ca ucenic 
şi iute prinse meseria. Învăță să mânuiască clești, 
să bată fierul pe nicovală, să folosească foalele. 
Era chiar priceput: ştia făuri săbii desăvârşite la 
înfăţişare, cu lama subțire şi rezistentă la orice 
lovitură, candelabre cu mii de înflorituri şi grilajuri 
din cele mai minunate. 

Odată ce sfârşi ucenicia, intră ca fierar 

în atelierul palatului regal. 

Toată îndemânarea sa în prelucrarea 
fierului se vădi însă vană, întrucât nu învățase lucrul 
cel mai simplu: cum să folosească amnarul pentru 
a aprinde focul, lucru absolut necesar în meseria 
sa. 


Este evident că fiii noştri trebuie să 
dobândească anumite deprinderi (să ştie citi, 
înnota, folosi computerul), doar trebuie să se 
pregătească pentru a trăi în secolul al XXI-lea. 
Dacă însă nu le oferim nimic altceva, dacă 
neglijăm aspectul spiritual, nu ne ocupăm de 
mai mult decât de lucrurile secundare ale 
vieții, ca şi când aceasta nu ar avea altceva 
în centru. În anumite culturi, descoperirii 
acestui centru spiritual nu i se spune altfel 
decât a învăța să fim oameni. 


Binecuvântarea 


Într-o bună zi, renumitul părinte Henri 
Nouwen, care decisese să trăiască în comunitatea 
Arcăi după o carieră universitară, văzu venind 
spre el o fată handicapată aparţinând acestei 
comunităţi; aceasta îi spuse: 

- Henri, îmi dai o binecuvântare? 

Părintele Henri Nouwen răspunse 

automat la această cerere, făcând cu degetul 
semnul crucii pe fruntea fetei. 

În loc de a se arăta mulțumită, aceasta 
protestă cu vehemenţă: 

- Nu, aşa nu-i bine. Eu vreau o 
binecuvântare adevărată! 

Părintele Nouwen își dădu seama că îi 
răspunsese din obişnuință şi de formă şi îi zise: 

- lartă-mă, am să-ţi dau o binecuvântare 
adevărată când o să fim adunați cu toţii la slujbă. 
După liturghie, pe când erau de faţă în jur de 
treizeci de persoane care şedeau pe jos în cerc, 
părintele Nouwen spuse: 

- Janet mi-a cerut să-i dau o 
binecuvântare specială. Ea simte că are nevoie 
acum de ea. 

Fata se ridică şi merse înspre preot, care 
purta un lung veşmânt alb cu mâneci largi care îi 
acopereau cu totul mâinile. Deodată, Janet îl 
îmbrățişă şi îşi lipi capul de pieptul său. Fără să 
pregete, părintele Nouwen o învălui cu mânecile 
sale, de aproape ca o ascunse în faldurile 
veşmântului său. 

Pe când erau astfel îmbrăţişaţi, părintele 
Nouwen rosti: 

- Janet, aş vrea sa ştii că tu ești fiica 
preaiubită a lui Dumnezeu. Tu eşti de mare preţ 
înaintea Domnului. Surâsul tău, drăgălăşenia ta 
faţă de ceilalți membrii ai comunităţii şi toate 

faptele bune pe care le faci ne arată ce ființă 
minunată eşti. Ştiu că în ultimele zile te-ai simţit 
puţin darâmată şi că inima ta este tristă, dar vreau 
să îți amintesc cine eşti: eşti o persoană deosebită, 
iar Dumnezeu şi cei din jur te iubesc mult. 

Janet îşi înălță capul şi îl privi, surâsul său 
deschis vădea faptul că simţise şi primise cu 
adevărat binecuvâniarea. 

Atunci când Janet se întoarse la locul său, 
şi ceilalți handicapaţi vrură să primească 
binecuvântarea. Până şi unul dintre asistenţi, un 
tânăr de douăzeci şi patru de ani, ridică mâna şi 
spuse: 

- Şieu? 

- Desigur, haide! răspunse părintele 
Nouwen. 

ÎI îmbrăţișă şi zise: 

- John, este aşa de bine că te aflii aici. 
Tu eşti fiul preaiubit al lui Dumnezeu. Prezenţa ta 
ne aduce tuturora bucurie. Atunci când întâmpini 
dificultăţi şi viaţa îţi pare grea, aminteşte-ţi mereu 
că eşti învăluit într-o iubire nesfârşită. 

Tânărul îl privi cu lacrimi în ochi şi zise: 

- Mulţumesc, mulțumesc din inimă. 


Ideea că suntem blestemați ni se 
impune parcă mai uşor decât aceea că suntem 
binecuvântați. 

Ar trebui să redescoperim frumuseţea 

binecuvântării. 

Și atunci când lucrurile merg rău şi 
viața ne pare grea, să ne amintim cine suntem: 
suntem nişte persoane deosebite, iubite mult 
de Dumnezeu şi de cei de alături. 


Ţapul ispăşitor 


Erau odată zece ţărani care mergeu 
împreună la câmp. Îi prinse pe neaşteptate o 
furtună mare, care zguduia copacii din rădăcini 
şi şfichiuia aprig pământul. 

Gonind pe sub fulgere şi rafale de 
grindină, cei zece se adăpostiră printre ruinele 
unui vechi templu. 

Bubuitul tunetelor era din ce în ce mai 
asurzitor, fulgerele dănţuiau înfricoşător pe zidurile 
templului. Țăranii erau îngroziţi şi începură să-şi 
spună, cu glas scăzut, că între ei era desigur un 
mare păcătos, care purta vina izbucnirii acelei 
furii a naturii care avea să îi nimicească pe toți. 

- Trebuie să descoperim vinovatul şi să-l 
alungăm dintre noi, sugeră unul dintre ei. 

- Să ne agățăm pălăriile afară, zise altul. 
Acela a cărui pălărie va fi luată prima de vânt să 
fie păcătosul și să îl lăsăm în voia sorții. 

Cu toții căzură de acord. Abia deschiseră 
uşa de la intrare şi cu greu îşi agățară pălăriile de 

paie afară. 

Vântul smulse pe dată una dintre ele. 

Fără pic de milă, ţăranii noştri îl zvârliră 
afară pe stăpânul ei. Amărâtul, plecat de spate 
pentru a ține piept vântului, se pierdu în furtună. 

Făcuse doar câţiva paşi, când auzi un 
bubuit înfiorător: un trăsnet înfricoşător se abătuse 
asupra templului şi îl făcuse praf cu tot cu cei 
dinăuntru. 


Odată, un pui de leopard s-a rătăcit 
pe stepe şi un elefant l-a călcat din 
întâmplare. Puțin după aceasta, puiul a fost 
găsit şi vestea morții lui a ajuns la tatăl său. 

- Puiul tău a murit, i se spuse în gura 
mare bătrânului leopard. L-am găsit în iarbă 
jos în vale. 

Leopardul răcni cu durere şi mânie: 

- Cine l-a ucis? Spuneti-mi cine l-a 
omorât ca să mă pol răzbuna. 

- Elefantul a fost. 

- Elefantul? 

- Da, elefantul. 

Bătrânul leopard căzu pe gânduri şi, 
după puţin timp, zise: 

- Nu, nu a fost elefantul. Sigur au fost 
caprele! Da, caprele au fost! Dar veţi vedea 
cum am să mă răzbun. 

Şi bătrânul leopard, aprins de o 

aprigă mânie, goni pe culmea pe care păşteau 
caprele şi sfâşie întreaga turmă. 


O zi frumoasă 


Plouase timp de două săptămâni. Apoi, 
iată că se ivi o zi cu un minunat cer senin, plină. de 
miresme, o zi dintr-acelea cum greu se poate imagina. 

Muncile agricole rămăseseră însă în 
urmă și stăpânul fermei îşi căuta nervos salahorul. 

Îşi trimise fiica să îl cerceteze. 

Femeia îl găsi în faţa barăcii sale, tolănit 
fericit pe iarbă sub soarele care îi învăluia chipul. 
ÎL ciondrăni şi îl pofii fără prea multă tăgadă la lucru. 

Omul o privi surâzând şi îi zise apoi: 

- Chiar crezi că pot să-ţi vând o zi ca 
aceasta? 


Suntem atât de obişnuiţi să vindem şi 
să cumpărăm totul, încât nu mai izbulim Să 
ne imaginăm că sunt şi lucruri care nu au preț. 


La sfârşitul lumii 


La sfârşitul lumii, miliarde de persoane 
fură duse pe o câmpie întinsă, înaintea tronului 
lui Dumnezeu. Multe dintre ele dădură înapoi în 
fata acelei străluciri de neimaginat. Însă unele din 
primul rând ridicară glasul în chip tulburător, nu 
cu cuvenita teamă, ci într-un fel provocator. 

- Poate oare Dumnezeu să ne judece? 
Dar ce ştie El despre suferință? grăi o femeie 
tânără. ` a 

Îşi ridică mâneca pentru a arăta numărul 
tatuat pe mâna sa într-un lagăr nazist de 
concentrare. l l 

- Am îndurat teroarea, bătaia, tortura şi 
moartea! E 

Într-un alt grup, un tânăr negru îşi arătă 
beregata. pa PR 

- Dar despre asta ce zici? întrebă arătând 
urmele funiei. Am fost spânzurat fără altă vină 
decât aceea de a fi negru. N3 l 

Înalt grup era o studentă gravidă, cuochi 
încercănati. i 

- De ce trebuie să sufăr? murmură ea. 
Nu a fost vina mea. 

Pe toată întinderea erau sute şi sute astfel 
de grupuri. Fiecare dintre ele avea să-i facă lui 
Dumnezeu reproşuri pentru răul şi suferința a căror 

existență în lume o îngăduie. 

Ce ştia Dumnezeu, care trăia într-un loc 
în care curgea lapte şi miere, unde nu erau lacrimi, 
suferințe sau ură? Ce ştia Dumnezeu despre câte 
îndură omul pe lume? Viaţa lui Dumnezeu este 
uşoară, ziceau ei. 

Fiecare grup alese un reprezentant dintre 
aceia care suferiseră cel mai mult: un evreu, o 
persoană care fusese victimă a celor petrecute 
la Hiroshima, o persoană bolnavă de artrită, 
înfiorător de diformă, un copil suferind de leziuni 
cerebrale. Se adunară în mijlocul câmpiei pentru 
a se sfătui între ei. La urmă, erau pregătiți să-şi 
pledeze cauza. Era o mişcare inteligentă. 

Înainte dea putea să îi judece, Dumnezeu 
trebuia să îndure ceea ce înduraseră ei înşişi. 
Dumnezeu trebuia condamnat să trăiască pe 
pământ. 

- Să se nască evreu. Să se pună la 
îndoială legitimitatea nașterii sale. Să aibă o 
misiune într-atât de grea încât, atunci când şi-o 
va îndeplini, până şi ai săi să creadă că nu este în 
toate mințile. Să fie trădat de cei mai apropiaţi 
prieteni ai săi. Să aibă de înfruntat acuzaţii, să fie 
judecat de un tribunal nedrept şi condamnat de 
un judecător josnic. Să fie torturat. În fine, să 
înțeleagă ce înseamnă să te simţi absolut singur, 
apoi să moară: să moară într-un fel care să nu 
lase urmă de îndoială în ce priveşte veridicitatea 

morţii, să aibă martori. l 

Pe când fiecare dintre reprezentanți 
rostea partea sa de discurs, din mulțime se înălțau 
murmure de aprobare. 

Când şi cel din urmă sfârşi ce avea de 
spus, se aşternu o tăcere îndelungată. Nimeni nu 
mai îndrăzni să spună ceva, deoarece cu topli ÎȘI 
dădură seama că Dumnezeu împlinise deja punct 
cu punct aceste condiții. 


„Și cuvântul s-a făcut trup. ” 
(loan 1, 14). 


Ce este mai de preț 


Era odată un copil bun şi pios care trăia 
din pomana ce i-o dădeau credincioşii. Într-o zi, 
el se gândi: „Ce-ar fi să cerşesc purtând nişte 
straie de cerşetor respingător?” 

Zis şi făcut: îşi legă la mijloc o zdreanţă, 
aşa cum făceau paria, oamenii cei mai săraci din 
India. 

În acea zi, nu-i dădu nimeni bineţe sau 
de pomană. 

Se duse la târg, se duse la templu, dar 
nimeni nu-i adresă o vorbă. 

Data viitoare, copilul îşi luă straiele castei 
sale: îmbrăcă un frumos veşmânt alb şi pe 

deasupra o haină brodată şi îşi puse pe cap un 
turban de mătase. Oamenii îl salutau şi îi dădeau 
pomană pentru el şi pentru templu. 

Când se întoarse acasă, băiatul îşi scoase 
hainele, le aşeză pe un scaun şi, făcând o 
plecăciune adâncă, spuse: 

- Ferice de voi, veșmintelor, ferice de 
voi, întrucât pe lume mai de preţ sunt socotite 
veşmintele şi nu ființa care le îmbracă. 


Un circ care poposise pe un loc 
deschis de la marginea unui sat luă foc în 
timpul reprezentaţiei. Clovnul, îmbrăcat de 
spectacol, fugi să ceară ajutor. Ajunse 
gâfâind în piață și se apucă să îi roage pe 
tărani: 

- Veniţi în grabă! Arde circul! 

Însă lumea luă ţipetele măscăriciului 
drept unul dintre acele îndemânatice trucuri 
ale meseriei sale menite să atragă lumea la 
spectacol, aşa încât îl aplaudară, râzând cu 
lacrimi. 

- Dacă nu-l stingem chiar acum, focul 
va cuprinde grânele coapte şi va ajunge până 
în sat! striga clovnul nostru, încercând în 
zadar să îi convingă pe oameni să vină, tot 
spunându-le că nu-i nicidecum vorba de o 
vreo închipuire sau de vreo înşelătorie, ci de 
cruda realitate. 

Plânsul său însă făcea râsetele să 
crească: 

- Bravo! striga lumea. Eşti un actor 
desăvârşit! 

Astfel, focul se întinse nestingherit, 
cuprinzând circul şi toate casele din sat. 


Oare de ce ținem seama de haine şi 
nu de oameni? Ne punem încrederea mai 
degrabă în ținutele elegante ale unora decât 
în ceea ce gândesc, tinerii se căsătoresc 
adesea privind mai degrabă la imaginea unei 
persoane decât la acea persoană. 


Piatra prețioasă 


Doi prieteni se reîntâlniră după o 
îndelungată despărţire. Unul dintre ei se 
îmbogăţise, celălalt era sărac. 

Luară masa împreună şi dezgropară 
amintiri. 

Apoi cel sărac atipi. 

Prietenul său, copleşit de milă, înainte de 
apleca, îi strecură în buzunar un diamant de mare 
preţ. 

Trezindu-se însă, cel sărac nu găsi 
această piatră prețioasă şi continuă să-şi ducă 
viaţa ca înainte. 

După unan, se întâmplă ca prietenii noştri 
să se întâlnească iar. 

- Spune-mi cum de nu ai găsit piatra 
prețioasă pe care ţi-am pus-o în buzunar? îl 
întrebă cel bogat pe prietenul său, văzând că încă 
trăia în mizerie. 


Fiecare întâlnire cu un om constituie 
o astfel de experiență. Fiecare persoană de 
lângă noi ne dăruieşte o comoară de mare 
pret. Cel mai adesea însă nu ne dăm seama 
de acest lucru. 


Locul de pe urmă 


Iadul era de acuma plin şi la poarta sa 
mai era un şir lung de persoane care aşteptau să 
intre şi ele. Diavolul se văzu nevoit să oprească 
intrarea tuturor acelor aspiranti. 

- A mai rămas un singur loc liber şi, 
desigur, acesta i se cuvine celui mai mare păcătos, 
vesti el. Este printre voi măcar unul care să fi 
făcut mai multe crime? 

Ca să-l găsească pe cel mai rău dintre 
toţi, diavolul începu să-i cerceteze pe păcătoşi în 
Şir. 

După ceva vreme, îl văzu pe unul pe care 

nu-l băgase în seamă până atunci. 

- Tu ce ai făcut? îl întrebă. 

- Nimica. Eu sunt un om bun, am ajuns 
aici din greşeală. 

- Ba ai făcut sigur ceva, chicoti diavolul. 
Fiecare mai greşeşte. 

- Așa este, o ştiu - zise cu multă covingere 
omul nostru - dar eu m-am ţinut întotdeauna la 
distanță. Am văzut cum unii oameni îi prigoncau 
pe alţii, dar nu m-am amestecat în această 
vânătoare. Am văzut cum unii îi lasă pe copii să 
moară de foame şi îi vând ca pe nişte sclavi; am 
văzut cum sunt marginalizaţi cei slabi, de parcă 
ar fi un lucru de aruncat la gunoi. Am văzut cum 
toți scornesc numai răutăţi şi înşelăciuni pentru a 
se amăgi unii pe alţii. Eu însă am rezistat ispitei şi 
nu am făcut nimic niciodată. 

- Nimic-nimic? îl întrebă diavolul 
neîncrezător. Şi chiar ai văzut toate acestea? 

- Cum te văd şi cum mă vezi. 

- Şi niciodată nu ai făcut nimica? întrebă 
iarăși diavolul. 

- Nu! 

Diavolul izbucni atunci: 

- Intră, prietene, locul este al tău. 


Un om de bine mergea prin oraş şi 
dădu de o fetiță în zdrenţe care cerea de 
pomană. 

Îşi îndreptă gândul spre Dumnezeu: 
„Doamne, cum poți permite una ca asta? Te 


rog, fă ceva. ” 
Pe seară, la telejurnal văzu diverse 


secvențe cu morţi şi copii muribunzi şi cu 
trupurile chinuite. 

Se rugă iarăşi: „Doamne, câtă 
mizerie. Fă ceva!” 

În timpul nopții, Dumnezeu îi spuse 
direct: „Am făcut deja ceva: te-am făcut pe 
tine!” 


Micutul şurub 


În structura unei nave era un şurub mic, 
mic de tot şi neînsemnat, care - împreună cu alte 
şuruburi mici şi neînsemnate ca el - ţineau laolaltă 
două plăci de oţel. 


În timpul unei călătorii pe Oceanul- 


Indian, micuțul şurub hotărî că se săturase de 
întunecata sa existenţă atât de puţin apreciată (în 
atâția și atâţia ani, nimeni nu-i spusese vreodată 
vreun „mulțumesc” pentru ceea ce făcea) şi 
izbucni: 

- Gata, plec, am hotărât! 

- Dacă pleci tu, plecăm şi noi, ziseră 
celelalte şuruburi. 

Și, pe dată, şurubul nostru începu să 
joace în lăcaşul său, iar celelalte îi urmară pilda. 
Cu fiece val, fiecare se clătina tot mai mult. 

Cuiele în care se ţinea bordajul navei 
începură a protesta: 

- Păi aşa va trebui şi noi să plecăm de la 
locul nostru... 

- Pentru numele cerului, opriţi-vă! 
strigară către şuruburi plăcile de oţel. Dacă nu 
ne mai ţineţi laolaltă, s-a terminat cu noi! 

[deea micuţului şurub de a părăsi nava 
fu iute făcută cunoscută în toate ungherele 
acesteia. 

Corabia, care mai înainte înfrunta valurile 
cu atâta siguranță, începu să trosnească din toate 
încheieturile şi să se clatine. 

Toate plăcile, nervaturile, pârghiile, 
şuruburile şi cele mai mici cuie ale navei hotărâră 
să trimită un mesaj către micuțul şurub, cerându-i 
să renunţe la ideea sa: 

- Întreaga corabie se va face bucăţi, se 
va scufunda şi nici unul dintre noi nu se va întoarce 
acasă. 

Micuţul şurub se simți măgulit de aceste 
vorbe şi descoperi dintr-odată că este mult mai 
însemnat decât îşi închipuise vreodată. Atunci 
trimise tuturora vorbă că va rămâne la locul său. 


Pe când lumea doarme, 

Eu mă uit pe fereastră şi cercetez 
Liniştea care înainte răsuna de viață. 
Se strecoară încetişor umbrele 
Care se întind pe Jos. 
Stau cu fața lipită de geam; 
De-abia mă văd, dar suni prezentă. 
Astfel, pe când liniştea se aşterne 
peste pământ, 
Eu număr urmele lăsate de paşi pe 
nisip, pe stradă şi în noi. 
Și, chiar dacă nu sunt mai mult decât 
un licăr de viaţă, 
Îi făgăduiesc lui Dumnezeu ca, înainte 
de a nu mai fi, 
Lumea să afle că exist şi eu. 
(Wendy, 12 ani). 


Exemplul 


- Tată, cum începe un război? întrebă 
Andrea, impresionat de ceea ce văzuse la 
telejurnal. 

- Vezi tu, puiule, cam așa stau lucrurile: 
dacă, de pildă, între Statele Unite şi Anglia apare 
o serioasă neînțelegere într-o anumită chestiune... 

Mama îl întrerupse: 

-Nu vorbi prostii. Între Anglia şi America 
nu sunt nicicând conflicte! 

- Dar ce importanță are? Dădeam doar 
un exemplu. 

- Numai așa poţi să-i împui copilului 
capul cu tot soiul de prostii! 

- Măcar eu îi umplu capul cu ceva, în 
vreme ce după tine ar putea să rămână gol. 

- Hai, nu mai spune... Nu-ţi dai seama 
că eşti ridicol? 

Andrea interveni atunci: 

- Vă mulțumesc, am priceput... 


Tata mă ia în brate în fiece zi şi mă 
întreabă de câte ori am declarat război. 
Alexandra, 4 ani. 


Atâta doar... 


O groaznică secetă cuprinsese ținutul. 
Iarba mai întâi se îngălbenise şi apoi se ofilise cu 
totul. Tufişurile se uscaseră şi copacii îşi 
pierduseră seva. Nu cădea din cer nici un strop 
de ploaie şi diminețile veneau una după alta fără 
să aducă pământului măcar trecătoarea 
prospeţime a rouăl. 

Vieţuitoarele mai mici sau mai mari 
mureau cu miile. Puţine erau acela care aveau 
forța de a fugi din acel deşert care înghițea totul. 

Seceta era tot mai grea zi de zi. Până ŞI 

copacii cei mai puternici şi bătrâni, care își aveau 
rădăcinile adânc înfipte în pământ, își pierduseră 
frunzele. Toate fântânile şi toate izvoarele 
secaseră. Apa pâraielor şi a râurilor scăzuse de 
tot. 

Doar o singură floare rămăsese vie, 
deoarece un izvoraş mai dădea câţiva stropi de 
apă. Izvorul însă era disperat şi spunea: 

- Totul este arid, secat şi pe moarte. Şi 
eu nu pot să fac nimica. Ce noimă au cei doi 
stropi de apă pe care îi dau? 

Prin apropiere era însă un bătrân copac 
puternic. El ascultă plânsetul izvoraşului şi, înainte 
de a pieri şi el, îi spuse acestuia: 

- Nimeni nu aşteaptă ca tu să înverzeşti 
iarăşi întreg acest deşert. Datoria ta este să ţii în 
viaţă acea floare. Atâta doar. 


Cu toţii suntem responsabili pentru 
câte o floare. Uităm însă prea adesea de ea şi 
ne plângem de tot ceea ce nu izbutim să 
facem. 


Un profesor îşi termina cursul şi apoi 
rosti cuvintele obişnuite: 

- Aveţi nelămuriri? 

Un student zise: 

- Domnule profesor, care este sensul 
vieții? 

Unul dintre cei din sală, care era pe 
punctul de a pleca, începu să râdă. Profesorul 
îl privi îndelung pe student, cercetând parcă 
dacă era o întrebare serioasă. Înţelese că da. 

- Am să vă răspund. 

Scose din buzunarul de la pantaloni 
portofelul şi din el o oglinjoară rotundă, nu 
mai mare decât o monedă. Zise apoi: 

- Eram copil pe timpul războiului. 
Într-o zi, am găsit pe stradă o oglindă făcută 
țăndări. Am păstrat ciobul cel mai mare. 
Acesta este. Am început să mă joc cu el şi am 
fost încântat să văd cum puteam cu ajutorul 
lui să îndrept reflexul luminii în cele mai 
întunecoase unghere unde soarele nu ajunge 
niciodată: găuri adânci, crăpături, 
ascunzişuri. Am păstrat oglinjoara. Devenind 
bărbat, am înțeles că acesta nu era un simplu 
joc de copil, ci o prefigurare a ceea ce aş fi 
putut face în întreaga mea viaţă. Eu însumi 
sunt o frântură dintr-o oglindă pe care încă 
nu am văzut-o întreagă. Prin ceea ce am însă, ~ 
poi aduce lumină - adevăr, înțelegere, 
cunoaştere, bunătate, blândeţe - în 
ascunzătorile din inimile oamenilor și să 
schimb ceva în unii. Poate că şi alții vor face 
la fel dacă vor vedea aceasta. 

După mine, în aceasta constă sensul 

vieții. 


60 


Ispita 


Ă Era odată un pustnic atât de desăvârşit, 
încât trăia deja cu un picior în rai. 
Ă Se mulțumea cu foarte puţin, viețuind 
într-o peşteră săpată în coasta unui munte verde. 
de unde își aduna poame pădureţe, bace ŞI ceva 
rădăcini pentru gustarea de amiază duminica. 

- Oare cum aș putea să-l duc în ispită? 


> A 


se întreba fără încetare diavolul. 

I spiona, mereu îi era pe urme, îl cântărea 
din cap până în picioare pentru a-i găsi punctul 
vulnerabil, însă nimic. Dădu din picioare, se 
înfurie, înjură, până ce se hotărî să treacă direct 
la atac. 

I se înfățişă pustnicului care înmuia în apa 
izvorului o bucată de pâine uscată. 

- Salutare, îi zise Satana. Ştii cine sunt? 

- Diavolul, răspunse liniştit pustnicul 
nostru. 

- Dumnezeu mi-a îngăduit să te ispitesc. 
Aş vrea să săvârşeşti un păcat de moarte. 

- Vorbeşte, zise pustnicul. Te ascult. 

- Omoară pe cineva. 

- Nu, aceasta nu este cu putință. 

- Năpusteşte-te atunci asupra unei femei. 

- Acesta este un lucru animalic şi 
dezgustător. Nu voi face una ca asta niciodată. 

Pleacă de aici, diavole, nu ai multă închipuire. 

- Atunci măcar bea un strop de vin. 
Acesta nici măcar nu este un păcat. Hai, fă-mi 
pe plac! 

Pustnicul oftă: 

- Prea bine. Un strop nu poate face nici 
un rău. 

Pe dată se pomeni în mâini cu o ulcică 
de vin cu gust proaspăt şi înțepător. Bău un strop, 
prinse gustul şi mai bău unul. 

- Hmm, făcu, este nemaipomenit. 

Băuo înghiţitură mai serioasă şi zise: 

- Este tare, este o drăcovenie... 

Începu să râdă prosteşte. Apoi continuă 
să bea, stând în genunchi şi începând a se clătina. 

O fetişcană urca pe cărare. 

- Ziua bună, omul lui Dumnezeu! zise ea. 
Ti-am adus nişte mere şi pâine. 


Urlând ca un lup şi cu ochii încețoşați,. 


pustnicul o prinse pe fată de păr şi o aruncă la 
pământ. Sărmana strigă cât o țineau puterile. Tatăl 
ei, care era la câmp, o auzi şi veni în goana mare. 
Pustnicul, văzându-l pe om venind, înşfăcă un 
bolovan şi îl izbi cu toată puterea. 

Când îşi veni în fire, pustnicul îl văzu 
zăcând la picioarele sale într-o baltă de sânge. 

Cred că este mort, zise Satana, făcând 
pe neştiutorul. 

Culese o floare şi o luă în gură. 

Pustnicul se aruncă la pământ 
îngenunchiind îngrozit: 

- Doamne Dumnezeule, ce am făcut? 
întrebă. 

Diavolul răspunse: 

- Ai ales din trei rele pe acela mai mărunt. 
Aceasta te va face să petreci zile în şir în tovărăşia 
mea. 

Şi, zicând acestea, se îndepărtă fluierând. 

“După numai câțiva pași, se opri şi, ca şi cum s-ar 
fi adresat unui vechi tovarăș de drum, zise: 

- Ei bine, pustnicule, vii odată? 


Nu există rele mărunte... 


Bambusul 


Într-o grădină de soi, creştea un bambus 
cuo înfăţişare aparte. Stăpânul grădinii îl îndrăgea 
mai mult decât orice alt copac. An după an, 
bambusul creştea şi se făcea tot mai puternic şi 
mai frumos, deoarece ştia că Stăpânul îl iubea şi 
era fericit pentru aceasta. 

Într-o zi, Stăpânul grădinii se apropie de 
arborele său cel drag şi îi spuse: 

- Bambusul meu drag, am trebuinţă de 
tine. 

Minunatul copac simţi că venise clipa 

pentru care fusese creat şi zise, cu multă bucurie: 

- Stăpâne, gata sunt. Fă din mine ce vrei. 

Glasul Stăpânului era grav: 

- Va trebui să te tai însă pentru a putea 
face ceea ce vreau cu tine. 

Copacul se înspăimântă: 

- Să mă tai, Doamne? Pe mine, cel mai 
frumos copac din grădina ta? Nu, te rog, nu! 
Foloseşte-mă spre bucuria ta, Stăpâne, însă, te 
rog, nu mă tăia. 

- Bambusul meu drag, dacă nu te tai, nu 
te pot folosi. 

Peste grădină se aşternu tăcerea. Până 
şi vântul încetă să mai bată. Bambusul îşi plecă 
încetişor coroana şi murmură: 

- Doamne, dacă nu mă poți folosi fără a 
mă tăia, retează-mă. 

- Bambusul meu drag, continuă Stăpânul, 
nu doar că trebuie să te tai, dar trebuie să-ţi retez 
şi crengile, şi frunzele. 

- Stăpâne, ai milă de mine. N-ai decât 
să-mi distrugi frumuseţea, dar lasă-mi măcar 
crengile şi frunzele! 

- Dacă nu le tai, nu te pot folosi! 

Soarele îşi ascunse faţa, un fluture îngrozit 
îşiluă zborul. Tremurând, bambusul zise 
încetişor: 

- Stăpâne, retează-le! 

- Bambusul meu drag, dar trebuie să fac 


mai mult decât atât. Trebuie să-ți despic tulpina 
în două şi să-ți scot afară inima. Dacă nu fac asta, 
nu te pot folosi. 

Bambusul se plecă până la pământ şi 
în găim ï: 

- Doamne, taie-mi tulpina și scoate-mi 
Şi inima. 

Astfel, Stăpânul grădinii tăie bambusul, 
îi reteză crengile și frunzele, îi despică tulpina în 
două şi îi scoase măduva. Apoi îl duse într-un 
loc unde ţâşnea un izvor cu apă proaspătă, undeva 
în apropierea câmpurilor sale care aveau de 
suferit de pe urma secetei. Cu multă atenție, legă 
la izvorunul dintre capetele bambusului său drag, 
pe celălalt îndreptându-l spre câmpul uscat. 

Apa cristalină, proaspătă şi dulce începu 
să curgă prin trunchiul bambusului spre câmpuri. 
Acolo se sădi orez şi recolta fu din cele mai bune. 

Astfel, chiar retezat şi ciopârțit, bambusul 
deveni o adevărată binecuvântare. 

Pe când era copacul cel frumos, 
bambusul trăia doar pentru sine și îşi contempla 
propria frumusețe. Retezat, rănit, desfigurat, se 
preschimbase într-un jgheab pe care Domnul îl 
folosea pentru a face împărăţia sa roditoare. 


Ceea ce noi numim suferinţă 
Dumnezeu denumeşte prin cuvintele „am 
frebuință de tine”. 

Qaia 


De îndată ce a fost creată, oaia a 
descoperit că era cel mai slab animal. Mereu îi 
tremura inima să nu cumva să fie atacată de alte 
animale mai puternice şi mai fioroase. Nu ştia de 
fel cum avea să se apere. 

Se întoarse la Creatorul său şi îi povesti 
ce pătimea. 

- Vrei ceva ca să te aperi? o întrebă cu 
blândeţe Dumnezeu. 

- Da. 

- Ce ai zice de o pereche de colţi 
ascuțiți? 

Oaia dădu din cap: 

- Cum aş putea să mănânc așa din iarba 
fragedă? Şi apoi aş avea o înfăţişare înfiorătoare. 

- Ai vrea mai degrabă nişte gheare 
puternice? 

- A, nu, poate mi-ar veni cheful să le 
folosesc şi când nu s-ar cuveni... 

- Ai putea atunci să ai saliva înveninată, 
urmă Domnul cu răbdare. 

- Nici pomeneală. Aș fi urâtă şi alungată 
de toți, aşa cum se întâmplă cu şarpele. 

- Dar de două coarne tari ce ai zice? 

- O, nu... Căci atunci nu m-ar mai 
mângâia nimeni. 

- Dar, pentru a te apăra, ai totuşi nevoie 
de ceva care să făcă rău celor ce te atacă... 

- Eu să fac rău cuiva? Nu, n-aş putea în 
ruptul capului. Mai degrabă rămân așa cum 
sunt... 


Noi, ființele umane, părem a fì pierdut 
din vedere faptul că suntem un fel de animale 
care nu au nici măcar blană sau colţi ascuțiți 
pentru apărare. Dar nu răutatea, ci 
umanitatea este cea care ne ocroteşie: acea 
capacitate de a-i iubi pe ceilalți şi de a primi 
iubirea pe care doresc să ne-o ofere ceilalți. 

Nu duritatea ne dăruieşte pacea în 
timpul nopții, ci tocmai blândeţea, aceea care 
îi face pe cei de lângă noi să dorească a ne 
învălui cu iubirea lor. Adevărata putere a 
omului constă în blândeţea sa. 


Asigurarea 


Era odată un om de treabă care se numea 
Romoletto şi care locuia într-o căsuță pe malul 
Tibrului. Într-o dimineaţă de primăvară, 
Romoletto îşi dădu seama că apa acestuia 
ajunsese până la uşa casei lui. Plouase mult, iar 
apele Tibrul crescuseră bine, fiind galbene şi 
amenințătoare. 

ÎI îngrijoră puţin ceea ce se spunea la 
radio. „Toți cei care locuiesc în apropierea Tibrului 
trebuie să îşi părăsească locuinţele: se așteaptă 
o revărsare a apelor”, se repeta într-una la jurnal. 
Romoletto era foarte pios şi avea multă încredere 
în Dumnezeu. Aşa încât îngenunche şi începu să 
se roage. 

: Doamne, salvează-mă! 

In acea clipă, auzi un glas din înalt: 

- Nu te teme, Romoletto, îti port eu de 
grijă! 

Era glasul Domnului. 

Romoletto, plin de bucurie, se ridică şi 
începu să trebăluiască aşa cum făcea zi de zi, ca 
şi cum nu s-ar fi întâmplat nimic. Pe la ora zece, 
apa îi ajunsese la mijloc și Romoletto se refugie 
la etaj. Trecu pe acolo un echipaj al pompierilor. 

Unul dintre aceştia îl zări şi strigă: 

- Grăbiţi-vă, haideţi cu noi! Este periculos 
să rămâneți aici! 

- Nu, eu am asigurare de sus! răspunse 
Romoletto, arătând spre cer. 

Pe la cinci, apa ajunsese deasupra 
patului lui Romoletto şi acesta se retrase la 
mansardă. Trecu pe acolo o barcă a celor de la 

Protecţia civilă şi cineva strigă: 

- Haideţi imediat de acolo! Apa este încă 
în creştere! 

Romoletto refuză însă cu încăpățânare: 


69 


- Am eu ocrotitorul meu, răspunse. 

Pe la cinci şi un sfert, apa trecuse de 
streaşină şi Romoletto se urcă pe acoperiş. Trecu 
prin preajmă o barcă de cauciuc a Crucii roşii în 
căutarea celor care mai puteau fi salvaţi. În zadar 
încercară să-l ia de acolo pe Romoletto. E] se 
agăţase de horn ca şi scaiul. 

- Nu este nevoie. Am eu cine să mă 
salveze! 

Apa Însă creştea în continuu şi, la şase 
fără zece minute, Romoletto se înecă. 

Pe când ajunse în rai, Romoletto fierbea 
de furie. Se duse drept la Dumnezeu şi îi zise cu 
reproş: 

-Ai zis că îmi vei purta de grijă şi, când 
colo, iată-mă mort şi îngropat! 

Dumnezeu îl privi cu multă bunătate şi îi 
spuse: 

- Dar eu ti-am purtat de grijă, Romoletto. 
Ti-am trimis trei bărci! 


Era un sărman care primise de la viaţă 
numai lovituri. Dar el se ruga într-una: 

- Doamne, te rog, ajută-mă să câştig 
măcar la loto. 

Lucrurile mergeau tot mai rău cu el, 
însă el se ruga: 

- Doamne, dă-mi o mână de ajutor, fă 
să câştig la loto. 

În fiecare zi înălța spre cer această 
rugăciune: : 
- Doamne, dă-mi o mână de ajutor... 
fă să câştig la loto. 

Până ce, într-o noapte, glasul lui 
Dumnezeu îl trezi: 

- Păi tu să-mi dai o mână de ajutor: 
ia măcar un loz! 


Câştigul 


Un om de ştiinţă chinez fusese invitat la 
Universitatea din Berlin. Un coleg german îl 
aşteptă la ieşirea din aeroport. După formalităţile 
de cuviință, cei doi se îndreptată spre staţia de 
autobus. O maşină era oprită acolo ŞI tocmai 
stătea să plece. 

Profesorul german îl luă pe chinezul 
nostru de braț, spunând: 

- Haideţi, haideţi repede! 

Cei doi o luară la goană şi izbutiră să 
sară în autobus în ultima clipă. Abia ce pășiseră 
înăuntru şi iată că uşile se închiseră şi mașina se 
puse în mişcare. 

Oftând adânc, neamţul se uită la ceas: 

- Har Domnului, zise precipitat, aşa am 
câştigat zece minute. 

Chinezul se uită la el întrebător Şi întrebă 

zâmbind: l 
- Si ce vom face cu aceste zece minute? 


Nu este aşa important să fim ocupati, 
cât să ştim de ce suntem astfel. Albinei i se 
aduc laude, în vreme ce țânțarul este 
blestemat. 

Ne petrecem jumătate din viață 
căutând ce să facem cu timpul pe care ne-am 
străduit atâta să-l câştigăm. 


Poteca 


O fetiţă trăia fericită cu tatăl şi mama sa. 
Dar, din spirit de răzbunare, nişte oameni răi o 
răpiră. 

Veniră într-o zi îmbrăcaţi în nişte haine 
lungi pe strada pe unde mergea ea la școală şi o 
luară cu ei. 

Mergând la galop pe caii lor negri se 
îndepărtară iute de sat, îndreptându-se spre 
codrul cel întunecos şi sumbru care îi înghițea 
pentru totdeauna pe nesocotiţii care se aventurau 
pe acolo fără călăuză. 

Acei oameni cu inimă de piatră o duseră 
pe fetiță în inima pădurii. Voiau să se rătăcească 
pentru totdeauna în codru. 

Fetiţa plângea îngrozită şi repeta într-una 

- aproape strigând - rugăciunea învățată de la 
mama ei: „Bucură-te, Marie, cea plină de har...”. 

Ajunseră acolo unde pădurea era mai 
deasă şi mai greu de străbătut. Acolo o părăsiră 
pe fetiţă. 

Copila se ghemui la picioarele unui copac 
mare, continuând să repete printre sughiţuri: 
„Bucură-te, Marie... Bucură-te, Marie...”. 

Dintr-odată, printre lacrimi, văzu chiar 
la picioarele sale ivindu-se un trandafir, cu petalele 
fine ca o mângâiere. Ceva mai în faţă, se vedea 
printre firele de iarbă şi frunze un alt trandafir şi 
apoi un altul și un altul, alcătuind o potecă şerpuind 
printre copaci. Fetiţa începu să înainteze de la un 
trandafir la altul, mai întâi şovăind, şi apoi aproape 
în goană. După ceva timp, ajunse la marginea 
pădurii şi se pomeni în braţele părinţilor ei. Şi ei 
văzuseră poteca însemnată de trandafiri şi 
porniseră în căutarea ei, deoarece şi ei rostiseră 
fără încetare „Bucură-te, Marie”. Iar acele 
rugăciuni ale părinţilor şi ale fetiţei se 
preschimbaseră în trandafirii care trasau acea 
cărare ce îi adusese din nou alături. 


Şi pentru noi rugăciunile alcătuiesc o 
adevărată cărare ce ne ajută să nu ne pierdem 
în hățișurile acestei lumi şi care ne duce în 
brațele Tatălui ceresc. 

Misiunea 


După un îndelungat răstimp de viață 
comunitară, de meditaţie şi rugăciune, trei 
discipoli îşi părăsiră maestrul şi îşi începură 
misiunea în lume. 

După zece ani, cei trei se întoarseră să-l 
vadă pe învățătorul lor. 

Bătrânul călugăr îi pofii să şeadă în jurul 
său, întrucât durerile bătrâneţii nu-l mai lăsau să 
se ridice. Fiecare dintre ei începu să povestească 


tot ceea ce făcuse. 
- Eu, începu cel dintâi cu un oarece orgoliu 


în glas, am scris o mulțime de cărți şi le-am vândut 


în milioane de exemplare. 

- Ai umplut aşadar lumea de hârtie, zise 
învăţatorul. 

- Eu, cuvântă cel de-al doilea cu mândrie, 
am predicat într-o mulțime de locuri. 

- Ai umplut aşadar lumea cu vorbe, zise 
învățătorul. 

Spuse şi cel de-al treilea: 

- Eu ţi-am adus această perniţă ca să ai 
de ce să-ți sprijini picioarele să nu te doară. 

- Tu, zise învățătorul surâzând, tu l-ai 
găsit pe Dumnezeu. 


Un mare ascet, cunoscut în întreaga 

lume pentru sfințenia sa, locuia într-o peşteră 
adâncă. Ședea toată ziulica cufundat într-o 
profundă meditaţie şi avea mereu gândul 
îndreptat spre Dumnezeu. 

Într-o bună zi însă, pe când ascetul 
cel sfânt medita, ieşi la iveală un şoricel şi 
începu Să-i ronțăie încălțările. Pustinicul 
deschise ochii foarte înfuriat. 

- De ce mă deranjezi în timp ce 
meditez? 

- Dar îmi este foame, scânci şoricelul. 

- Du-te încolo, șoarece blestemat, 
izbucni iar ascetul. Cum îndrăzneşti să mă 
deranjezi chiar acuma când eu caut 
comuniunea cu Dumnezeu? 

- Dar cum să găseşti comuniunea cu 
Dumnezeu dacă nici măcar de mine nu poţi 
ține seama? 


Sărbătoarea creaţiei 


În ziua a şaptea, după ce încheiase 
creația, Dumnezeu hotărî că era timpul pentru 
sărbătoarea sa. Creaturile abia plăsmuite se 
preocupară cu toate să-i ofere în dar lui 
Dumnezeu ceea ce aveau să găsească mai frumos. 
Veveriţele aduseră nuci şi alune, iepurii - morcovi 
şi rădăcini dulci, oile - lână moale şi caldă, vacile 

- lapte spumos cu smântână. 

Mii de îngeri se adunată în cerc şi cântară 
o melodie celestă. 

Omul aştepta să-i vină rândul şi era 
îngrijorat. „Oare ce îi voi putea dărui eu? Florile 
dau mireasmă, albinele - miere, până şi elefanții 
s-au oferit să îi facă duş lui Dumnezeu cu 
trompele lor ca să se răcorească...”. 

Omul se aşezase la capătul şirului şi 
continua să îşi frământe mintea. Toate creaturile 
treceau prin fața lui Dumnezeu şi îi înfățișau 
darurile lor. 

Când mai rămăseseră doar câteva 
- melcul, broasca țestoasă şi alte creaturi leneşe - 
omul căzu în disperare. 

Veni şi rândul său. 

Şi atunci omul făcu ceea ce nici o altă 
creatură nu îndrăznise să facă. Alergă la 
Dumnezeu, sări pe genunchii săi, îl îmbrățişă şi îi 
spuse: 

- Te iubesc! 

Chipul lui Dumnezeu se lumină şi toată 
creaţia înţelese că omul îi făcuse lui Dumnezeu 
darul cel mai frumos şi răsună în univers imnul 
Aleluia. 


„Pentru ce ne-a creat Dumnezeu? 
Dumnezeu ne-a creat pentru a-l 
cunoaşte, a-l iubi şi a-i sluji în această viață 

şi pentru a-l vedea la faţă în cealaltă viaţă în 


rai. 
(Catrehismul papei Pius al X-lea) 


Lasă-mă să te iubesc, Doamne. 

Ce altceva am eu în cer 

sau pe pământ în afară de Tine? 
Dumnezeul inimii mele, 

partea mea de veșnicie 

lasă-mă să mă agăț de Tine. 

Fii totdeauna cu mine, 

iar, dacă voi fi tentat să te părăsesc, 
Tu, Doamne, nu mă lăsa. 


Orologiul solar 


Un suveran oriental aduse dintr-o 
călătorie în Occident un orologiu solar pentru 
spuşii săi, care încă nu cunoşteau ceasul. 

Acel dar aparte schimbă viața oamenilor 
din împărăție. Supuşii învăţară iute să împartă ziua 
în ore, privind la ceas şi divizând timpul. Astfel, 
în câţiva ani, lumea ajunse înstărită şi bogată. 

Atunci când suveranul muri, bunii şi 
bogații săi supuşi doriră să înalțe un monument 
care să păstreze amintirea suveranului. 

Și, cum orologiul era simbolul bunătăţii 
regelui, şi izvorul bogăției lor, se gândiră să 

construiască în jurul acestuia un templu minunat, 
cu o frumoasă cupolă de aur. 

Atunci când templul fu terminat, şi cupola 
acoperi orologiul, evident că razele de soare nu 
mai puteau ajunge la el. 

Acel fir de umbră care, datorită soarelui, 
însemnase până atunci timpul pentru oameni, 
desigur pieri odată cu punctul de orientare pe 
care îl constituia orologiul însuşi. 

Unii dintre oameni încetară să mai fie 
punctuali, alții nu-şi păstrară precizia, alții încă îşi 
pierdură sârguința. Fiecare o luă pe calea sa, fără 
a mai ţine seama de cei din jur. Şi întreaga 
împărăție căzu în paragină. 


Interesant, nu-i aşa? Dar oare nu 
facem şi noi acelaşi lucru astăzi, închizându-l 
pe Dumnezeu ca într-un muzeu şi 
transformându-l în paznic de cimitir? 


Leul de piatră 


Era odată un elev în vârstă de 
şaptesprezece ani care visă că un leu îl devora 
cu colții săi ascuțiți. 

A doua zi de dimineaţă, plecă împreună 
cu colegii săi de clasă într-o excursie într-un oraş 
necunoscut, în care însă nu avea de ce să se 

teamă că va da de vreun leu. 

Înfricoşat totuşi de acel vis, tânărul se 
îndreptă spre o biserică. Ajuns în piaţa unde se 
ridica aceasta, zări un leu de piatră care răcnea 
spre cer cu gura larg deschisă. 

- A, uite leul care mă mânca azi noapte! 

Le povesti tovaraşilor săi visul. Apoi, 
pentru a le demonstra că nu credea în vise, se 
apropie râzând de leu. 

- Mă recunoşti, leule? Hai, deşteptarea! 
Descleştează-ţi colții şi înşfacă-mă de poți! 

Şi, zicând acestea, îşi vârî până la cot 
mâna în gura lui... 

Țipă însă de durere şi cu teamă, 
scoţându-şi iute mâna însângerată de acolo şi 
căzând la pământ. 

Un scorpion uriaş care se aciuase în gura 
leului de piatră îi străpunsese mâna cu acul său 
înveninat. 


Pot să mă opresc din băut când am 
chef. Acum doi ani m-am lăsat de fumat, 
dându-mi seama că era un obicei costisitor 
şi că nu merita. Nu sunt deloc dependentă. 
Se întâmplă să nu iau nici o doză câte şase 
luni; şi când iau, ce mare lucru? Îmi pare 
că nu-i mare scofală să evadez uneori, e 
chiar frumos. Nu-i ceva de neînțeles. 
Oamenilor le place să exagereze în ceea ce 

priveşte consecinţele... 
| Kenny, 19 ani 
(cu o săptămână înainte de a muri din 
Cauze unei supradoze) 


Migdalul 


Inalt şi puternic, drept şi cu coroana spre 
cer, un migdal domina livada. 

Era fericit atunci când eleganţii cocori sau 
distinşii pițigoi ţopăiau pe ramurile sale; primea 
cu drag la sine sticleţii, privighetorile sau alte 
păsări cântătoare. 

Într-o zi însă, pe una dintre crengile sale 
se așeză o pupăză. Pasărea plecă urechea la 
zgomotele ce veneau de sub scoarța copacului 
şi îşi dădu seama că acolo mişunau o mulţime de 
larve mici, dar gustoase. Îşi vârt așadar ciocul 
lung şi curb în trunchiul migdalului, începând să 
scoată de acolo larvele şi să le mănâce. 

Migdalul nostru se cufundă în tristeţe. 

Nenorocita aceea de pasăre care îi 
ciopârțea scoarţa, distrugându-i frumusețea, era 
chiar nesuferită, l 

Minunatul migdal făcu tot ce îi stătea în 
putință pentru a alunga pupăza, care în fine, într-o 
bună zi îşi luă zborul de acolo. 

Din clipa aceea larvele începură să 

crească şi să se înmulțească, până ce invadară 
întreg trunchiul. 

Şi atunci fu de ajuns o pală de vânt pentru 
ca orgoliosul migdal sa fie doborât la pământ. 


Dacă te bate: cineva la cap, 
subliniindu-ți defectele şi lipsurile, nu te 
înfuria. Mulţumeşte-i. 


Ca sarea în bucate 


Era odată un rege care purta numele de 
Henric cel înţelept. El avea trei fiice: Alba, Bettina 
şi Carlotta. Dintre toate, regele o iubea mai mult 
pe Carlotta, deşi ascundea acest lucru. Cum însă 
nu putea să aleagă ca şi urmașă la tron decât pe 
una dintre ele, le chemă pe toate trei şi le întrebă: 

- Cât de mult mă iubiţi, fetele mele dragi? 

Cea mai mare dintre ele răspunse: 

- Tată, eu te iubesc ca lumina zilei, ca 
soarele care dă viaţă plantelor. Tu eşti lumina 
ochilor mei! 

Mulţumit de răspuns, regele o aşeză pe 
Alba la dreapta sa, chemându-şi apoi cea de-a 
doua fiică. Bettina zise şi ea: 

- Tată, eu te iubesc ca pe cea mai mare 
comoară din lume, pentru că înțelepciunea ta 
este mai de preţ ca toate nestematele. Tu ești 

comoara mea! 

Preamăgulit de lauda fiicei sale, regele o 
aşeză pe Bettina de-a stânga sa. Apoi o chemă 
pe Carlotta. 

- Dar tu, fiica mea, cât de tare mă 
iubeşti? o întrebă cu blândeţe. | 

Fata îl privi drept în ochi şi răspunse fără 
aşovăi: 

- Tată, eu te iubesc ca sarea-n bucate! 

Regele rămase mut: 

- Ce ai zis? 

- Tată, eu te iubesc ca sarea-n bucate! 

Regele se înfurie tare de tot: 

- Obraznicătură! Cum îndrăzneşti tu, 
lumina ochilor mei să-mi vorbeşti astfel? Pleacă 
de la mine! Te alung şi te dezmoştenesc! 

Sărmana Carlotta, plângând cu amar, 
părăsi castelul şi împărăţia tatălui său. Primi de 
lucru la bucătărie în castelul regelui vecin și, cum 
era frumoasă, bună şi harnică, în curând deveni 
mai mare peste bucătari regelui. 

Intr-o zi, la palat veni regele Henric. Cu 
toţii ziceau că era tare trist şi însingurat. Avusese 
trei fiice, dar cea dintâi fugise cu un menestre] de 
departe, a doua plecase într-o ţară îndepărtată 

în căutarea norocului, iar pe mezină o alungase 
de la sine... 

Carlotta îşi recunoscu pe dată tatăl. Se 
duse la bucătărie şi găti acele feluri de mâncare 

pe care le făcea cel mai bine. Însă, în loc să pună 
sare în ele, puse zahăr. 

Masa se transformă în balamuc: fiecare, 
gustând, scuipa îmbucătura înapoi în farfurie, fără 
a se gândi că nu se cuvine. 

Regele, roşu de furie, o chemă la el pe 
bucătăreasă. 

Buna Carlotta se înfăţişă şi zise cu 
blândețe: 

- Acum multă vreme, tatăl meu m-a 
alungat de la el pentru că am zis că îl iubesc ca 
sarea care dă gust bucatelor. Astfel, ca să-i fiu 
pe plac, am pus în mâncare zahăr în loc de sare. 
Regele Henric se ridică având lacrimi în ochi. 

- Cu înţelepciune ai grăit, fata mea. lartă-mă 
şi primeşte de la mine coroana. 

Se făcu ospăț mare şi toată lumea plânse 
de bucurie, iar lacrimile erau şi ele sărate, după 
cum spun cronicile vremii. 


„Voi sunteți sarea pământului ” 


(Matei 5, 13). 


Birocrația 


Un Judecător, Membru al Curţii 
Supreme, şedea pe malul unui râu când se 
apropie de el un Călător care zise: 

- Aş dori să trec dincolo. Pot să folosesc 
această barcă? 

- Da, i se răspunse, este barca mea. 

Călătorul îi mulțumi şi, împingând barca 
la apă, urcă în ea şi porni să vâslească. Însă barca 
se scufundă şi el se înecă. 

- Om fără de inimă, îi zise indignat Unul 
care asistase la această scenă, de ce nu i-ai zis 
că barca ta era găurită? 

- Pentru că nu m-a întrebat nimic în 
legătură cu starea bărcii, zise marele Jurist. 

(A. Bierce). 


„Vai vouă, cărturarilor şi fariseilor 
fățarnici! Că daţi zeciuială din izmă, din mărar 
şi din chimen, dar aţi lăsat părțile mai grele 
ale Legii: judecata, mila şi credinţa; pe acestea 
trebuia să le faceţi şi pe acelea să nu le lăsaţi. ” 

(Matei 23, 23). 

„Luaţi aminte şi feriți-vă de aluatul 
fariseilor şi al saducheilor. ” 

(Matei 16, 6). 


Felul în care spunem lucrurile 


Într-o dimineaţă, aşa cum se întâmpla 
adesea, califul Harun al-Rashid chemă la sine un 
ghicitor şi îi povesti visul său: 

_ Se făcea că îmi cădeau dinţii unul câte 
unul şi că, în cele din urmă am rămas cu totul 


ştirb. Ce zici despre aceasta? 

- Stăpâne, nu e de bine. Visul se 
tălmăceşte așa: părinții tăi vor muri înaintea ta și 
tu vei rămâne singur! îi zise ghicitorul. 

Califiul se întristă tare şi se înfurie până 
într-atât încât îi porunci învățatului să nu-i mai 

iasă în cale. Îşi povesti aşadar visul încă unui mag. 

Acesta îi răspunse: 

- Stăpâne, este un vis bun. Acest vis arată 
că tu vei avea o viaţă lungă, că vei trăi mai mult 
decât părinţii tăi şi mulți apropiaţi! 

Califul nostru, deplin mulțumit, zise: 

- Ce vis frumos! 

Şi îi dăduo sută de dinari învățatului care 
îl tălmăcise atât de bine. Apoi îşi chemă vizirul şi 
îi porunci să-l caute pe cel dintâi ghicitor pentru 
a-i cere iertare că fusese astfel alungat de la palat. 
De fapt, cel dintâi îi descoperise acelaşi lucru, 
spunând însă lucrurile într-un fel greşit. 


Chiar şi cel mai usturător adevăr se 
poate spune într-un fel plăcut. Amabilitatea 
este înțelepciunea inimii. 

